چنانچہ انھوں نے متعدد وزراء اور خواصِ حکومت کی شہادتیں ردکردیں ، ایک بار علی بن عیسیٰ وزیرمملکت نے کسی معاملہ میں شہادت دی ، توامام ابویوسف نے قبول نہیں کی ، یہ ایک وزیر کی بڑی توہین تھی ، اس نے معاملہ ہارون رشید کے سامنے پیش کیا ، ہارون رشید نے امام موصوف سے دریافت کیا توفرمایا کہ میں نے شہادت اس لیے رد کردی کہ میں نے اپنے کانوں سے ان کویہ کہتے ہوئے سنا ہے کہ میں توخلیفہ کا عبد اور غلام ہوں اور جب یہ غلام ہیں توغلاموں کی شہادت معتبر نیں ، بعض روایتوں میں ہے کہ انھوں نے کہا کہ یہ جماعت سے نماز نہیں پڑھتے اس لیے میں نے ان کی شہادت رد کرد؛ ممکن ہے کہ یہ دوالگ الگ واقعے ہوں یا امام نے دونوں باتیں کہی ہوں .
Entity: ہارون — Type: /person/author, /person, /person/politician